Osman Mirzayev
Usmon Mirzayev (ozarbayjoncha: Osman Mirzəyev Mirzahuseyn oğlu; 1937-yil 13-aprel — 1991-yil 20-noyabr) oʻsha paytda SSSR tarkibiga kirgan Sovet Ozarbayjonida jurnalist, yozuvchi va publitsist boʻlgan. Jurnalist Sevinj Usmonqizining otasi. Usmon Mirzayev Ozarbayjonda mustaqil jurnalistikaning buyuk namoyondalaridan biri sifatida eʼtirof etiladi. U Ozarbayjonning birinchi siyosiy teleko‘rsatuvi bo‘lmish „Dalga“ (To‘lqin) dasturining boshlovchisi sifatida hamda Sovet Ozarbayjonidagi siyosiy qatag‘on va taʼqiblar haqidagi tadqiqot maqolalari, „Biz bir marta yashaymiz“, „Uchayotgan burgut, tomchi va ko‘l“ kabi kitoblari orqali tanilgan. Mirzayevning „Adlarimiz“ („Ismlarimiz“) kitobida Ozarbayjondagi eng mashhur ismlarning kelib chiqishi va maʼnolari koʻrib chiqilgan.